
	1.
	MK sēdes protokollēmuma projekts
 Par informatīvo ziņojumu "Par Līguma starp Šveices Konfederāciju un Latvijas Republiku par konfiscēto noziedzīgi iegūto līdzekļu sadali noslēgšanu"
	Priekšlikums (ĀM - 17.03.2026.)
Ne Luksemburgas Lielhercogistes valdības un Latvijas Republikas valdības līgums par konfiscēto aktīvu sadali, ne Šveices Konfederācijas un Latvijas Republikas līgums par konfiscēto noziedzīgi iegūto līdzekļu sadali nav starptautiskie līgumi likuma “Par Latvijas Republikas starptautiskajiem līgumiem izpratnē”. Ārlietu ministrijas ieskatā, šie abi līgumi slēdzami Tieslietu ministrijas kompetences ietvaros. Saskaņā ar Ministru kabineta 2017.gada 16.augusta noteikumiem Nr.474 “Tieslietu ministrijas nolikums” 6.punktu Tieslietu ministrijai ir tiesības noslēgt starptautiskās sadarbības līgumus. Ja tomēr Tieslietu ministrija uzskata, ka šis jautājums ir izlemjams Ministru kabinetā, tad Ārlietu ministrija rekomendē pieturēties pie vienveidīgas izstrādājamo dokumentu kopas izstrādes kārtības, lai turpmāk neveidojas nekonsekventa prakse.
Vienlaikus atbilstoši Valsts kancelejas izstrādātajām vadlīnijām atveidojot līguma nosaukumu latviešu valodā to izteikt šādā redakcijā: Šveices Konfederācijas un Latvijas Republikas līgums par konfiscēto noziedzīgi iegūto līdzekļu sadali.
Piedāvātā redakcija
-
	Nav ņemts vērā
Ieteikums ir izvērtēts. Tiks ņemts vērā, risinot līdzīga satura jautājumus. Šveices lietas gadījumā jautājums prasa MK politisku izšķiršanos, jo tā ir pavisam jauna situācija, kad ārvalsts Latvijai ir gatava naudas līdzekļus, nokonfiscētus savā kriminālprocesā. 

